ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Μαρτίου 2024
ΤΕΥΧΟΣ  ΤΡΙΤΟ
Αρ. Φύλλου 755
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΠΑΝΤΕΙΟ ΠΑΝΕΠΙΣΤΗΜΙΟ
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ
Με την υπ’  αρ. 35/12-2-2024 πράξη της Πρυτάνεως του Παντείου Πανεπιστημίου Κοινωνικών και
Πολιτικών Επιστημών η οποία εκδόθηκε σε συνέχεια
του υπό στοιχεία Φ.117/24669/Ζ2/03- 03-2023 εγγράφου του Υ.ΠΑΙ.Θ. «Επικαιροποίηση πράξης διορισμού
μελών ΔΕΠ» και σύμφωνα με τις σχετικές διατάξεις
των άρθρων  16, 19 και 20 του ν.  4009/2011 όπως
ισχύουν, του άρθρoυ 77 του ν. 4009/2011, όπως αυτό
τροποποιήθηκε από τον ν. 4076/2012, του άρθρoυ 70
του ν.  4386/2016, του άρθρoυ  4 του ν.  4405/2016,
του άρθρoυ 30 του ν. 4452/2017 και του άρθρoυ 15,
παρ. 15θ του ν. 4485/2017 και τις μεταβατικές διατάξεις
του άρθρoυ 463 του ν. 4957/2022, διορίζεται η Ειρήνη
Καρακασίδου του Θεοδώρου σε θέση Επίκουρου Καθηγητή με θητεία του Τμήματος Ψυχολογίας, της Σχολής
Κοινωνικών Επιστημών, στο γνωστικό αντικείμενο «Συμβουλευτική Ψυχολογία», επειδή έχει τα νόμιμα προσόντα
ύστερα από προκήρυξη νέας θέσης (ΦΕΚ προκήρυξης:
Γ’ 226/2023).
(Αρ. βεβ. Γ.Δ.Ο.Υ. ΥΠΑΙΘΑ:1045/20-2-2024).
(Αρ. βεβ. εγγραφής στο Μητρώο Ανθρώπινου Δυναμικού Ελληνικού Δημοσίου: 8574261178/09.02.2024).
(Αρ. βεβ. ΔΙΠΑΑΔ/Υπουργείου Εσωτερικών: 8642/
09.02.2024).
Η Πρύτανης
ΧΡΙΣΤΙΝΑ ΚΟΥΛΟΥΡΗ
Αριθμ. 2030
Προκήρυξη θέσης στη βαθμίδα του Καθηγητή,
του Τμήματος Πολιτικής Επιστήμης και Ιστορίας
της Σχολής Πολιτικών Επιστημών του Παντείου
Πανεπιστημίου Κοινωνικών και Πολιτικών Επιστημών, με γνωστικό αντικείμενο «Οικονομική
Θεωρία».
Η Πρύτανης του Παντείου Πανεπιστημίου Κοινωνικών και Πολιτικών Επιστημών μετά από εισήγηση της
συνέλευσης του Τμήματος Πολιτικής Επιστήμης και Ιστορίας, στη συνεδρίασή της στις 20-12-2023, λαμβάνοντας
υπόψη την υπ’ αρ. 14551/12-12-23 αίτηση εξέλιξης του
Αναπληρωτή Καθηγητή και σύμφωνα με τις διατάξεις:
1. Τις διατάξεις του άρθρoυ 463 του ν. 4957/2022
«Μεταβατικές διατάξεις Κεφαλαίου ΙΖ’».
2. Τις διατάξεις του άρθρoυ 142 του ν. 4957/2022
«Ηλεκτρονικό σύστημα ολοκληρωμένης διαχείρισης
εκλογής και εξέλιξης μελών Διδακτικού Ερευνητικού
Προσωπικού».
3. Τις διατάξεις του άρθρoυ 426 του ν. 4957/2022
εξουσιοδοτικές διατάξεις Κεφαλαίου ΙΖ’ «Με απόφαση
του Υπουργού Παιδείας, Θρησκευμάτων και Αθλητισμού
δύναται να παρατείνεται η προθεσμία για την κατάρτιση
των Μητρώων Γνωστικών Αντικειμένων της παρ. 1 του
άρθρoυ 463 και του αιτήματος ετήσιου προγραμματισμού προσλήψεων του άρθρoυ 138».
4. Την υπό στοιχεία Φ/149466/Ζ2/31-12-2023 απόφαση του Υπουργού Παιδείας, Θρησκευμάτων και Αθλητι-
σμού «Παράταση των αναφερόμενων στο άρθρo 463
του Κεφαλαίου ΙΖ’ του ν. 4957/2022 (Α’ 141) προθεσμιών»
(Β’ 7603).
5. Τις διατάξεις του άρθρoυ 19 του ν. 4009/2011 «Διαδικασία εκλογής, εξέλιξης και μονιμοποίησης καθηγητών
και υπηρετούντων λεκτόρων» όπως έχει τροποποιηθεί
και ισχύει μεταβατικά για όσες αιτήσεις κατατέθηκαν
έως 31.12.2023.
6. Τις διατάξεις του π.δ. 134/1999 (Α’ 132) αποφάσισαν
την προκήρυξη (ανοικτή προκήρυξη) για την πλήρωση
μιας (1) θέσης στη βαθμίδα του Καθηγητή ως εξής:
ΠΑΝΤΕΙΟ ΠΑΝΕΠΙΣΤΗΜΙΟ ΚΟΙΝΩΝΙΚΩΝ
ΚΑΙ ΠΟΛΙΤΙΚΩΝ ΕΠΙΣΤΗΜΩΝ
ΣΧΟΛΗ ΠΟΛΙΤΙΚΩΝ ΕΠΙΣΤΗΜΩΝ
ΤΜΗΜΑ ΠΟΛΙΤΙΚΗΣ ΕΠΙΣΤΗΜΗΣ ΚΑΙ ΙΣΤΟΡΙΑΣ
Μια θέση στη βαθμίδα του Καθηγητή, με γνωστικό αντικείμενο «Οικονομική Θεωρία». Καλούνται
οι ενδιαφερόμενοι να υποβάλουν ηλεκτρονικά την
αίτηση υποψηφιότητάς τους μέσω του συνδέσμου
https://apella.minedu.gov.gr/ μέσα σε αποκλειστική
προθεσμία τριάντα (30) ημερών από την ημερομηνία
του εγγράφου της ανακοίνωσης της δημοσίευσης της
προκήρυξης αυτής στον Ημερήσιο Τύπο, όπως αυτή
αναφέρεται στο πληροφοριακό σύστημα μαζί με όλα
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 755/07.03.2024
τα αναγκαία για την κρίση δικαιολογητικά (οδηγίες για
την υποβολή υποψηφιότητας αναφέρονται αναλυτικά
στο σύνδεσμο https://apella.minedu.gov.gr/aei-reg4)
και οδηγίες για την εγγραφή καθώς και για τη χρήση
της εφαρμογής αναφέρονται αναλυτικά στο σύνδεσμο
https://apella.minedu.gov.gr/manual. Όσοι είναι ήδη
εγγεγραμμένοι στο πληροφοριακό σύστημα θα συνδέονται με τον ήδη υπάρχοντα λογαριασμό τους και δεν
θα απαιτείται η εκ νέου πιστοποίησή τους.
Μαζί με την ηλεκτρονική αίτηση πρέπει να αναρτηθούν:
1. Αντίγραφο δελτίου αστυνομικής ταυτότητας ή
διαβατηρίου, το οποίο καταχωρείται ηλεκτρονικά.
2. Για άρρενες υποψηφίους, υπεύθυνη δήλωση του
ν. 1599/1986, όπου δεσμεύονται ότι θα έχουν εκπληρώσει τις στρατιωτικές τους υποχρεώσεις ή θα έχουν απαλ-
λαγεί νόμιμα από αυτές πριν την έκδοση της πρυτανικής
πράξης διορισμού τους.
3. Βιογραφικό σημείωμα.
4. Αντίγραφο πτυχίων και τίτλων σπουδών. Αν οι τίτλοι
σπουδών έχουν χορηγηθεί από Α.Ε.Ι. εξωτερικού θα πρέπει να αναρτηθούν και οι σχετικές βεβαιώσεις ισοτιμίας
από ΔΟΑΤΑΠ ή αντίγραφο της αίτησης για αναγνώριση
της ισοτιμίας.
5. Επιστημονικές δημοσιεύσεις και αναλυτικό υπόμνημα αυτών. (Θα δίνεται επιπλέον και η δυνατότητα
αναφοράς στο έργο που δεν είναι δυνατόν ή εύκολο να
αναρτάται ηλεκτρονικά).
6. Διδακτορική Διατριβή.
- Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών - μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την
ιθαγένεια του οποίου έχει ο υποψήφιος.
- Το αντίγραφο Ποινικού Μητρώου δικαστικής χρήσης
και το πιστοποιητικό στρατολογικής κατάστασης
τύπου Α’ θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης
διορισμού.
Οι ανωτέρω πολίτες οφείλουν να υποβάλουν, εκτός
των πιο πάνω δικαιολογητικών και πτυχίο ή μεταπτυχιακό τίτλο σπουδών Ελληνικού ΑΕΙ ή απολυτήριο Ελλη-
νικού Λυκείου ή εξατάξιου Γυμνασίου ή πιστοποιητικό
ελληνομάθειας Γ1’ επιπέδου από το Κέντρο Ελληνικής
Γλώσσας, από το οποίο θα αποδεικνύεται η πλήρης γνώση και άνετη χρήση της ελληνικής γλώσσας.
Ο υποψήφιος που θα επιλεγεί για τη συγκεκριμένη
θέση υποχρεούται να καταθέσει:
Πιστοποίηση υγείας για διορισμό, με προσκόμιση σχετικών ιατρικών πιστοποιητικών κατόπιν παραπεμπτικού
εγγράφου της υπηρεσίας του Πανεπιστημίου που θα
προβεί στην έκδοση της τελικής πράξης διορισμού.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Αθήνα, 22 Φεβρουαρίου 2024
Η Πρύτανης
ΧΡΙΣΤΙΝΑ ΚΟΥΛΟΥΡΗ
”
“
”
“
Ι
ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ
Διορθώσεις Σφαλμάτων
Στην υπ’ αρ. 31/5.2.2024 πράξη του Αντιπρύτανη Ακαδημαϊκών και Διοικητικών Θεμάτων, Διά Βίου Μάθησης
και Εξωστρέφειας του Γεωπονικού Πανεπιστημίου Αθηνών, που δημοσιεύθηκε στην Εφημερίδα της Κυβερνήσεως
(Γ’ 617), στη σελίδα 2983, διορθώνεται ο πίνακας:
το εσφαλμένο:
ΟΝΟΜΑΤΕΠΩΝΥΜΟ
ΚΑΤΗΓΟΡΙΑ
ΣΥΝΟΛΙΚΟΣ ΧΡΟΝΟΣ
ΥΠΗΡΕΣΙΑΣ
ΣΤΟ ΔΗΜΟΣΙΟ ΜΕΧΡΙ
ΤΙΣ 08-01-2024
Έτη - μήνες - ημέρες
ΒΑΘΜΙΔΑ
ΠΛΕΟΝΑΖΩΝ
ΧΡΟΝΟΣ
ΣΤΗ ΒΑΘΜΙΔΑ
Έτη - μήνες - ημέρες
Μ.Κ.
ΠΛΕΟΝΑΖΩΝ
ΧΡΟΝΟΣ ΣΤΟ ΜΚ
Έτη - μήνες - ημέρες
ΑΛΕΞΙΑ
ΓΙΑΝΝΟΥΖΑΚΟΥ
ΠΕ
27-08-2007
Α’
14-08-2007
15ο
00-08-2007
στο ορθό:
ΟΝΟΜΑΤΕΠΩΝΥΜΟ
ΚΑΤΗΓΟΡΙΑ
ΣΥΝΟΛΙΚΟΣ ΧΡΟΝΟΣ
ΥΠΗΡΕΣΙΑΣ
ΣΤΟ ΔΗΜΟΣΙΟ ΜΕΧΡΙ
ΤΙΣ 08-01-2024
Έτη - μήνες - ημέρες
ΒΑΘΜΙΔΑ
ΠΛΕΟΝΑΖΩΝ
ΧΡΟΝΟΣ
ΣΤΗ ΒΑΘΜΙΔΑ
Έτη - μήνες - ημέρες
Μ.Κ.
ΠΛΕΟΝΑΖΩΝ
ΧΡΟΝΟΣ ΣΤΟ ΜΚ
Έτη - μήνες - ημέρες
ΑΛΕΞΙΑ
ΓΙΑΝΝΟΥΖΑΚΟΥ
ΠΕ
27 - 08 - 07
Α΄
14 - 08 - 07
15ο
00 - 08 - 07
(Από το Εθνικό Τυπογραφείο)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 755/07.03.2024
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ
ΘΕΣΣΑΛΟΝΙΚΗΣ
Αριθ. Πρωτ.:46447
Προκήρυξη θέσης Δ.Ε.Π. του Τμήματος Νομικής
του Αριστοτελείου Πανεπιστημίου Θεσσαλονίκης στη βαθμίδα του αναπληρωτή καθηγητή με
γνωστικό αντικείμενο «Φιλοσοφία και Μεθοδολογία του Δικαίου».
Ο Πρύτανης του Αριστοτέλειου Πανεπιστημίου Θεσσαλονίκης κατόπιν σχετικής εισήγησης της συνέλευσης
του Τμήματος Νομικής (υπ’ αρ. 255/19-12-2023 συνεδρίαση) επί της από 14-12-2023 αίτησης εξέλιξης επίκουρου
καθηγητή με μονιμότητα και σύμφωνα με τις διατάξεις:
1) Της παρ.  15ζ του άρθρoυ  15, της παρ.  2ιδ του
άρθρoυ 21 και των παρ. 9 και 10 του άρθρoυ 84 του
ν. 4485/2017 (Α’ 114),
2) της παρ. 10 του άρθρoυ τέταρτου του ν. 4405/2016
(Α’ 129),
3) της περ. α’ [όπως αντικαταστάθηκε από την παρ. 1
του άρθρoυ τέταρτου του ν. 4405/2016 (Α’ 129)], της
περ. β’ [όπως αντικαταστάθηκε από το άρθρo 9 του
ν. 4521/2018 (Α’ 38)] και της περ. γ’ [όπως τροποποιήθηκε
με την παρ. 1 του άρθρoυ 16 του ν. 4559/2018 (Α’ 142),
την παρ. 3 του άρθρoυ 32 του ν. 4589/2019 (Α’ 13) και
την παρ. 3 του άρθρoυ 70 του ν. 4610/2019 (Α’ 70)] της
παρ. 1 του άρθρoυ 19 [όπως αυτό αντικαταστάθηκε από
το άρθρo 70 του ν. 4386/2016 (Α’ 83)] του ν. 4009/2011
(Α’ 195),
4) της παρ.  2 του άρθρoυ  16 του ν.  4009/2011,
όπως αντικαταστάθηκε από το άρθρo 30 παρ. 1α του
ν. 4452/2017 (Α’ 17),
5) των άρθρων 23 και 25 του ν. 3549/2007 (Α’ 69),
6) του π.δ. 134/1999 (Α’ 132),
7) της υπό στοιχεία Φ.122.1/88/119483/Ζ2/20-7-2016
ερμηνευτικής εγκυκλίου του Υπουργείου Παιδείας, Έρευνας και Θρησκευμάτων,
8) της υπό στοιχεία Φ.122.1/6/14241/Z2/31-1-2017
υπουργικής απόφασης με θέμα «α) Διαδικασία συγκρότησης των εκλεκτορικών σωμάτων των Α.Ε.Ι., ρύθμιση
θεμάτων εκλογής και εξέλιξης καθηγητών και υπηρετούντων λεκτόρων, ανανέωσης και μονιμοποίησης των
επί θητεία επίκουρων καθηγητών, ελέγχου νομιμότητας των διαδικασιών αυτών και άλλων θεμάτων σχετικά
με την εφαρμογή των διατάξεων του άρθρoυ 19 του
ν. 4009/2011 (Α’ 195), όπως ισχύει, και του άρθρoυ 4
του ν. 4405/2016 (Α’ 129). β) Ανάπτυξη και λειτουργία
ηλεκτρονικού συστήματος ολοκληρωμένης διαχείρισης
διαδικασιών εκλογής και εξέλιξης καθηγητών και υπηρετούντων λεκτόρων, ανανέωσης και μονιμοποίησης των
επί θητεία επίκουρων καθηγητών, καθώς και κατάρτισης
και τήρησης μητρώων εσωτερικών και εξωτερικών μελών» (Β’ 225), όπως τροποποιήθηκε με την υπό στοιχεία
Φ.122.1/86/83263/Ζ2/30.6.2020 υπουργική απόφαση
(Β’ 2657),
9) της υπ’ αρ. 43153/8-2-2024 διαπιστωτικής πράξης
του Πρύτανη του Αριστοτελείου Πανεπιστημίου Θεσσαλονίκης με θέμα «Εκλογή Πρύτανη του Αριστοτελείου
Πανεπιστημίου Θεσσαλονίκης» (Υ.Ο.Δ.Δ. 100),
10) του άρθρoυ 463 του ν. 4957/2022 (Α’ 141), όπως
αυτό τροποποιήθηκε με το άρθρo 24 του ν. 5057/2023
(Α’ 164) και οι αναφερόμενες σε αυτό προθεσμίες παρατάθηκαν με την υπό στοιχεία Φ/149466/Ζ2/29-12-2023
(Β’ 7603) υπουργική απόφαση.
Αποφάσισε την προκήρυξη (ανοικτή προκήρυξη) για
την πλήρωση μίας (1) θέσης Δ.Ε.Π., ως εξής:
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ
ΣΧΟΛΗ ΝΟΜΙΚΗ
ΤΜΗΜΑ ΝΟΜΙΚΗΣ
ΤΟΜΕΑΣ ΙΣΤΟΡΙΑΣ, ΦΙΛΟΣΟΦΙΑΣ ΚΑΙ ΚΟΙΝΩΝΙΟΛΟΓΙΑΣ ΤΟΥ ΔΙΚΑΙΟΥ
Μία (1) θέση Δ.Ε.Π. στη βαθμίδα του αναπληρωτή καθηγητή με γνωστικό αντικείμενο «Φιλοσοφία και Μεθο-
δολογία του Δικαίου».
Συνοπτική περιγραφή του γνωστικού αντικειμένου:
Η φιλοσοφία και η μεθοδολογία του δικαίου αποτελούν επιμέρους στενά συνδεδεμένους μεταξύ τους επι-
μέρους κλάδους της ευρύτερης πρακτικής φιλοσοφίας.
Η πρώτη εξετάζει τη φύση του δικαίου και τη σχέση του
δικαίου με άλλα συστήματα κανόνων, ιδίως με την ηθική,
την πολιτική και την θρησκεία. Ειδικότερα, θέτει ερωτήματα που αφορούν ειδικότερα την φύση, την δεσμευτι-
κότητα, το θεμέλιο ισχύος, τη λογική λειτουργία και την
γλωσσική εκφορά του δικαίου και την ειδική σχέση του
νόμου με την δικαιοσύνη. Η δε μεθοδολογία του δικαίου
εστιάζει στη μεθοδική δικαιολόγηση των κρίσεων που
εκφέρονται κατά την εφαρμογή του δικαίου. Ειδικότερα, ασχολείται αφ’ ενός με τη δέσμη των φιλοσοφικών
προϋποθέσεων που εμπλέκονται στο έργο αυτό, όπως
το τι καθιστά τη νομική επιχειρηματολογία δίκαιη, ποια
είναι η φύση της νομικής γλώσσας, τι είναι ο νομικός
συλλογισμός, αφ’ ετέρου δε με τα ζητήματα μεθόδου της
νομικής επιχειρηματολογίας, όπως η φύση της νομικής
ερμηνείας, οι κλασικές μέθοδοί της, οι τρόποι ουσιαστικής επιχειρηματολογίας, τα κενά και οι αντινομίες της
έννομης τάξης.
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μαζί με όλα τα αναγκαία
για κρίση δικαιολογητικά στο πληροφοριακό σύστημα
«ΑΠΕΛΛΑ» στη δίμηνη αποκλειστική προθεσμία, την
έναρξη και τ η λήξη της οποίας θα ορίσει ο υπεύθυνος
του ιδρύματος ύστερα από τη δημοσίευση της σχετικής
προκήρυξης στην ΕτΚ και την ανάρτησή της στο Πληροφοριακό Σύστημα και η οποία θα αναφέρεται στο έγγρα-
φο της ανακοίνωσης της δημοσίευσης της Προκήρυξης
αυτής στον Ημερήσιο Τύπο.
Ειδικότερα, όσοι επιθυμούν να υποβάλουν αίτηση
υποψηφιότητας εγγράφονται στο σύστημα, καταχωρίζοντας τα απαραίτητα στοιχεία, όπως αναφέρονται στο
σχετικό εγχειρίδιο, και υποβάλλουν ηλεκτρονικά την αίτηση υποψηφιότητας μαζί με όλα τα αναγκαία για την
κρίση δικαιολογητικά. Ως τέτοια νοούνται:
1. Αντίγραφο δελτίου αστυνομικής ταυτότητας ή διαβατηρίου και για άρρενες υποψηφίους, υπεύθυνη δή-
λωση του ν. 1599/1986 που δεσμεύονται ότι θα έχουν
εκπληρώσει τις στρατιωτικές τους υποχρεώσεις ή θα
έχουν απαλλαγεί νόμιμα από αυτές πριν την έκδοση της
πρυτανικής πράξης διορισμού τους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 755/07.03.2024
2. Αντίγραφο των πτυχίων και των τίτλων σπουδών
τους.
Αν οι τίτλοι σπουδών έχουν χορηγηθεί από Α.Ε.Ι. εξωτερικού θα πρέπει να φέρουν τις νόμιμες θεωρήσεις και
να συνοδεύονται από επίσημες μεταφράσεις, καθώς και
από την απόφαση ισοτιμίας από το ΔΟΑΤΑΠ. Εάν δεν
υπάρχει απόφαση ισοτιμίας, εφαρμόζεται το άρθρo 304
του ν. 4957/2022.
3. Βιογραφικό σημείωμα.
4. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
5. Διδακτορική Διατριβή και άλλα επιστημονικά
δημοσιεύματα.
Οι υποψήφιοι επίσης οφείλουν να καταχωρίζουν στο
σύστημα ΑΠΕΛΛΑ και όλα τα απαραίτητα έγγραφα στοιχεία που πιστοποιούν τα προβλεπόμενα από την νομο-
θεσία προσόντα εκλογής.
Η αίτηση υποψηφιότητας και τα απαιτούμενα
δικαιολογητικά υποβάλλονται αποκλειστικά και μόνο
ηλεκτρονικά σύμφωνα με τα ανωτέρω. Η μη υποβολή
της αίτησης εντός της ταχθείσης από την προκήρυξη
προθεσμίας συνιστά λόγο απαραδέκτου της αίτησης.
Επιπλέον απαιτούνται:
- Γνωματεύσεις (α) παθολόγου ή γενικού ιατρού και
(β) ψυχιάτρου, είτε του δημοσίου είτε ιδιωτών, που να
πιστοποιούν την υγεία των υποψηφίων προκειμένου
να ασκήσουν τα καθήκοντα της αντίστοιχης θέσης, οι
οποίες θα κατατεθούν από τους υποψήφιους που θα
εκλεγούν σε θέση μέλους ΔΕΠ πριν την έκδοση της Πρυτανικής Πράξης διορισμού τους.
- Πιστοποιητικό γέννησης, το οποίο θα αναζητηθεί αυτεπαγγέλτως από την αρμόδια υπηρεσία πριν την έκδο-
ση της Πρυτανικής Πράξης διορισμού τους. Προκειμένου
για πολίτες κρατών - μελών της Ευρωπαϊκής Ένωσης,
υποβάλλεται πιστοποιητικό της αρμόδιας αρχής του
κράτους την ιθαγένεια του οποίου έχει ο υποψήφιος.
- Αντίγραφο Ποινικού Μητρώου δικαστικής χρήσης
και πιστοποιητικό στρατολογικής κατάστασης τύπου
Α’, τα οποία θα αναζητηθούν αυτεπαγγέλτως από την
αρμόδια υπηρεσία πριν την έκδοση της Πρυτανικής
Πράξης διορισμού τους. Το κώλυμα της μη εκπλήρωσης
των στρατιωτικών υποχρεώσεων δεν ισχύει για πολίτες
κράτους-μέλους της Ευρωπαϊκής Ένωσης, στο οποίο δεν
προβλέπεται όμοιο κώλυμα διορισμού.
Οι πολίτες κράτους - μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
Ελληνικής γλώσσας.
Ο υποψήφιος που θα επιλεγεί για τη θέση, υποχρεούται να καταθέσει στη Γραμματεία του Τμήματος τα
πρωτότυπα έγγραφα-δικαιολογητικά του φακέλου του.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Θεσσαλονίκη, 22 Φεβρουαρίου 2024
Ο Πρύτανης
ΧΑΡΑΛΑΜΠΟΣ ΦΕΙΔΑΣ

[Source: 20240300755.pdf | Tokens: 14452]